Document ID: 32000D0660

Id-Deċiżjoni tal-Kummissjoni
tat-13 t’Ottubru 2000
li jemenda d-Deċiżjoni 94/323/KE li tistabilixxi kondizzjonijiet speċjali li jirregolaw importazzjonijiet ta’ prodotti tas-sajd li joriġinaw f’Singapor
(innotifikata taħt id-dokument numru C(2000) 3000)
(Test b’rilevanza ŻEE)
(2000/660/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ewropea,
Wara li kkunsidrat id-Direttiva tal-Kunsill 91/493/KEE tat-22 ta’ Lulju 1991 li tistabilixxi l- kondizzjonijiet tas-saħħa għall-produzzjoni u l-ippustjar fis-suq tal-prodotti tas-sajd [1], kif l-aħħar emendata bid-Direttiva 97/79/KE [2], u partikularment l-Artikolu 11 ta’ l-istess,
Billi:
(1) L-Artikolu 1 tad-Deċiżjoni tal-Kummissjoni 94/323/KE tad-19 ta’ Mejju 1994 li tistabilixxi kondizzjonijiet speċjali li jirregolaw l-importazzjonijiet ta’ prodotti tas-sajd li joriġinaw f’ Singapor [3], tgħid li d-Dipartiment tal-Produzzjoni Primarja, ta’ l-Iżvilupp Nazzjonali (Id-Diviżjoni tas-Saħħa Pubblika Veterinarja) għandha tkun l-awtorità kompetenti f’Singapor biex tivverifika u tiċċertifika l-konformità tal-prodotti tas-sajd u ta’ l-akwakultura mal-kondizzjonijiet tad-Direttiva 91/493/KEE.
(2) Wara r- ristrutturazzjoni ta’ l-amministrazzjoni ta’ Singapor, l-awtorità kompetenti għaċ-ċertifikati tas-saħħa ta’ prodotti tas-sajd (id-Dipartiment tal-Produzzjoni Primarja ta’ l-Iżvilupp Nazzjonali) (Id-Diviżjoni tas-Saħħa Pubblika Veterinarja) inbidlet għall-Awtorita ta’ l-Ikel Agrikolu u Veterinarju ta’ Singapor: Is-Servizz tas-Saħħa Pubblika Veterinarja (AVA). Din l-awtorità ġdida hija kapaċi li tivverifika effettivament l-applikazzjoni tal-liġijiet fis-seħħ. Huwa,għalhekk, meħtieġ biex timmodifika n-nominazzjoni ta’ l-awtorità kompetenti msemmija fid-Deċiżjoni 94/323/KE u l-mudell taċ-ċertifikat tas-saħħa nkluż fl-Anness A ta’ din id-Deċiżjoni.
(3) Huwa konvenjenti biex tarmonizza l-kliem tad-Deċiżjoni 94/323/KE mal-kliem tad-Deċiżjonijiet tal-Kummissjoni addottati iktar riċentement, li jistabilixxu kondizzjonijiet speċjali li jirregolaw importazzjonijiet ta’ prodotti tas-sajd u l-akwakultura li joriġinaw f’ċerti pajjiżi barra l-Komunità.
(4) Il-miżuri li hemm provdut għalihom f’din id-Deċiżjoni huma skond l-opinjoni tal-Kumitat Veterinarju Attwali,
ADOTTAT DIN ID-DEĊIŻJONI:
Artikolu 1
Deċiżjoni 94/323/KE għandha tkun modifikata kif ġej:
1. L-Artikolu 1 għandu jkun mibdul b’dan li ġej:
"L-Artikolu 1
L-Awtorità ta’ l-Ikel Agrikolu u Veterinarja ta’ Singapor: Is-Servizz tas-Saħħa Pubblika Veterinarja (AVA) għandha tkun l-awtorità kompetenti f’Singapor biex tivverifika u tiċċertifika l-konformità tal-prodotti tas-sajd u l-akwakultura mal-kondizzjonijiet tad-Direttiva 91/493/KEE."
2. L-Artikolu 2 għandu jkun mibdul b’dan li ġej:
"L-Artikolu 2
Prodotti tas-sajd u l-akwakultura li joriġinaw f’Singapor għandhom jissodisfaw il-kondizzjonijiet li ġejjin:
1. kull kunsinna għandha tkun akkumpanjata minn ċertifikat tas-saħħa oriġinali nnumerat, mimli kif suppost, iffirmat, datat u li jkun jikkonsisti f’faċċata waħda skond il-mudell fl-Anness A t’hawnhekk;
2. il-Prodotti għandhom jiġu minn stabilimenti approvati, vapuri fabbriki, mħażen kiesħa jew vapuri li jkessħu reġistrati llistjati fl-Annes B hawn hekk;
3. għajr fil-każ ta’ prodotti tas-sajd iffriżati bil-bulk u ntenzjonati għall-manifattura t’ikel preservat, il-pakketti kollha għandu jkollhom il-kelma ‘Singapor’ u n-numru tar-reġistrazzjoni/approvazzjoni ta’ l-istabiliment, il-vapur fabbrika, l-maħżen fejn kien imkessaħ jew il-vapur li jkessaħ ta’ l-oriġini b’ittri indelibbli."
3. L-Artikolu 3(2) għandu jkun sostitwit b’dan li ġej:
"2. Iċ-ċertifikati għandu jkun fihom l-isem, il-wisgħa, l-firma tar-rappreżentant ta’ l-AVA u t-timbru uffiċjali ta’ l-ittra b’kulur differenti minn dak ta’ timbri oħra."
4. l-Anness A għandu jkun mibdul bl-Anness t’hawnhekk.
Artikolu 2
Din id-Deċiżjoni hija ndirizzata lill-Istati Membri.
Magħmula fi Brussel, 13 t’Ottubru 2000.

Labels: 0
3
18
6